Document ID: 32010D0318

KOMISIJAS LĒMUMS
(2010. gada 9. jūnijs)
par saņēmējvalstīm, kurām laikposmā no 2010. gada 1. jūlija līdz 2011. gada 31. decembrim piešķirams īpašais veicināšanas režīms ilgtspējīgai attīstībai un labai pārvaldībai, kā paredzēts Padomes Regulā (EK) Nr. 732/2008
(izziņots ar dokumenta numuru C(2010) 3639)
(2010/318/ES)
EIROPAS KOMISIJA,
ņemot vērā Līgumu par Eiropas Savienības darbību,
ņemot vērā Padomes 2008. gada 22. jūlija Regulu (EK) Nr. 732/2008 par vispārējo tarifa preferenču sistēmas piemērošanu laikposmā no 2009. gada 1. janvāra līdz 2011. gada 31. decembrim un par grozījumiem Regulās (EK) Nr. 552/97, Nr. 1933/2006 un Komisijas Regulās (EK) Nr. 1100/2006 un Nr. 964/2007 (1) un jo īpaši tās 10. panta 2. punktu,
tā kā:
(1)
Ar Regulu (EK) Nr. 732/2008 paredzēts piešķirt īpašo veicināšanas režīmu ilgtspējīgai attīstībai un labai pārvaldībai jaunattīstības valstīm, kuras atbilst minētās regulas 8. un 9. pantā noteiktajām prasībām.
(2)
Katrai jaunattīstības valstij, kas no 2010. gada 1. jūlija vēlas saņemt īpašo veicināšanas režīmu, līdz 2010. gada 30. aprīlim bija jāiesniedz pieprasījums, kam pievienota vispusīga informācija par attiecīgo konvenciju ratifikāciju, tiesību aktiem un pasākumiem, kas veikti, lai efektīvi īstenotu konvenciju noteikumus, kā arī par valsts gatavību akceptēt attiecīgajās konvencijās un ar tām saistītajos instrumentos paredzēto uzraudzības un pārskatīšanas mehānismu un panākt pilnīgu atbilstību tam. Lai pieprasītājas valsts pieprasījumu izpildītu, tai bija jābūt arī mazāk aizsargātai valstij saskaņā ar definīciju Regulas (EK) Nr. 732/2008 8. panta 2. punktā.
(3)
Līdz 2010. gada 30. aprīlim Komisija saņēma pieprasījumu no Panamas Republikas (turpmāk “Panama”), kas no 2010. gada 1. jūlija vēlas gūt labumu no īpašā veicināšanas režīma ilgtspējīgai attīstībai un labai pārvaldībai.
(4)
Pieprasījumu pārbaudīja attiecībā uz atbilsmi Regulas (EK) Nr. 732/2008 10. panta 1. punkta noteikumiem.
(5)
Pārbaude liecināja, ka Panama izpilda visas attiecīgās prasības, kas noteiktas Regulas (EK) Nr. 732/2008 8. un 9. pantā. Tādēļ tai no 2010. gada 1. jūlija līdz 2011. gada 31. decembrim ir jāpiešķir īpašais veicināšanas režīms.
(6)
Saskaņā ar Regulas (EK) Nr. 732/2008 10. panta 3. punktu šis lēmums ir jāpaziņo Panamai.
(7)
Šajā lēmumā paredzētie pasākumi ir saskaņā ar Vispārējo preferenču komitejas atzinumu.
(8)
Šis lēmums neskar to valstu saņēmēja statusu saskaņā ar šo režīmu, kas minētas Komisijas 2008. gada 9. decembra Lēmumā 2008/938/EK par to valstu sarakstu, kurām piešķirams īpašais veicināšanas režīms ilgtspējīgai attīstībai un labai pārvaldībai, kā paredzēts Padomes Regulā (EK) Nr. 732/2008 par vispārējo tarifa preferenču sistēmas piemērošanu laikposmā no 2009. gada 1. janvāra līdz 2011. gada 31. decembrim (2),
IR PIEŅĒMUSI ŠO LĒMUMU.
1. pants
No 2010. gada 1. jūlija līdz 2011. gada 31. decembrim īpašo veicināšanas režīmu ilgtspējīgai attīstībai un labai pārvaldībai, kas paredzēts Regulā (EK) Nr. 732/2008, piešķir Panamas Republikai.
2. pants
Šis lēmums ir adresēts Panamas Republikai.
Briselē, 2010. gada 9. jūnijā

Labels: 3
18
19
5